EkBass/fiwiki-20250220-pages-articles huggingface dataset:
Saksan 10. panssaridivisioona

10\. panssaridivisioona () oli Saksan maavoimien panssariyhtymä toisessa maailmansodassa. == Perustaminen == Divisioona perustettiin Prahassa Böömin ja Määrin protektoraatissa 1. huhtikuuta 1939 ollen todellisuudessa perustettaessa kuudes Saksan maavoimien panssaridivisioona. == Historia == Vaikka divisioonan perustaminen oli edelleen kesken syksyllä 1939, se liitettiin Puolaan hyökkäävään osastoon ollen pohjoisen armeijaryhmän reservinä pääosan ajasta. Puolassa divisioonaan kuuluivat panssarirykmentti 8, 86. motorisoitu jalkaväkirykmentti, kenttätykistörykmentti 29:n II patteristo ja tiedustelurykmentti 8:n I pataljoona. Muodostaminen saatiin päätökseen talvella 1940, jolloin siihen kuuluivat kiväärirykmenttien 69 ja 86 muodostama 10. kivääriprikaati ja panssarirykmenttien 7 ja 8 muodostama 4. panssariprikaati sekä kenttätykistörykmentti 90. Divisioonajoukkoina olivat lisäksi tiedustelupataljoona 90, panssarintorjuntapataljoona 90, pioneeripataljoona 49, viestipataljoona 90 ja huolto-osat 90. Joulukuusta tammikuuhun 1940 divisioona oli armeijaryhmä A:han kuuluneen 16. armeijan reservinä Eifelin alueella. Divisioona liitettiin XIX motorisoituun armeijakuntaan, jonka mukana se hyökkäsi Ranskaan. Kesäkuussa se kuului 4. armeijan XIV armeijakuntaan ja heinäkuussa 2. armeijan XXII armeijakuntaan. Marraskuussa divisioona oli osa armeijaryhmä D:n 1. armeijaa Ranskassa. Tammikuussa 1941 divisioona oli palannut kotivaruskuntaansa. Kesäkuussa 1941 se liitettiin osaksi 2. panssariryhmää, jonka mukana se aloitti hyökkäyksen Neuvostoliittoon keskustan armeijaryhmässä. Divisioona osallistui Minskin ja Smolenskin taisteluihin ja se siirrettiin 25. elokuuta 4. panssariryhmän reserviksi täydennettäväksi. Lokakuussa divisioona osallistui ryhmän mukana Viasman ja Moskovan taisteluihin ja panssariarmeijaksi muutetun ryhmän mukana Juchnowin alueen taisteluihin alkuvuodesta 1942. Divisioona siirrettiin toukokuussa Ranskaan armeijaryhmä D:n reserviksi. Se sijoitettiin armeijaryhmän 15. armeijaan ollen Ranskassa aina joulukuuhun, jolloin se siirrettiin Tunisiaan. Divisioona liitettiin alkuvuodesta 1943 5. panssariarmeijan reserviksi. Toukokuussa 1943 divisioona oli edelleen Tunisiassa, jossa se antautui muiden Saksan armeijaryhmä Afrikan joukkojen mukana. Divisioona lakkautettiin virallisesti 30. kesäkuuta, eikä sitä perustettu uudelleen. ==Komentajat== Divisioonan komentajina olivatlexikon- der-wehrmacht: * kenraalimajuri Georg Gawantka 1. toukokuuta – 14. heinäkuuta 1939 * panssarikenraali Ferdinand Schaal 1. elokuuta 1939 – 2. elokuuta 1941 * panssarikenraali Wolfgang Fischer 2. elokuuta 1941 – 5. helmikuuta 1943 (kaatui Mareth-linjalla) * kenraaliluutnantti Friedrich Freiherr von Broich 5. helmikuuta 1943 – ==Lähteet== * ===Viitteet=== 10
Veikkauksen edunvälittäjien verkosto

Veikkausvoittovarojen edunvälittäjät (aiemmin Veikkauksen edunsaajat ja Veikkauksen edunvälittäjät) on rekisteröimätön verkosto, joka vaikuttaa suomalaisen rahapelien yksinoikeusjärjestelmän säilyttämisen ja sen mahdollistaman rahoituksen puolesta. Siihen kuuluu edustajia liikunnan, nuorisotyön, taiteen ja tieteen, sosiaali- ja terveysalan sekä hevosurheilun järjestöistä. Veikkausvoittovarojen edunvälittäjien verkosto laajeni vuoden 2017 alusta, kun rahapeliyhtiöt yhdistyivät ja uusi Veikkaus aloitti toimintansa. Verkostoon liittyivät tässä vaiheessa entiset RAY:n ja Fintoton edunsaajat. Veikkauksen vuosittainen tuotto on merkittävä näille edunsaajajärjestöille ja sitä kautta koko suomalaiselle yhteiskunnalle. Verkostoon kuuluvat Suomen Akatemia, Suomen Hippos ry, SOSTE Suomen sosiaali ja terveys ry, Kulttuuri- ja taidealan keskusjärjestö KULTA ry, Tieteellisten seurain valtuuskunta, Suomen Olympiakomitea ry, Suomen Nuorisoyhteistyö – Allianssi ry, . Verkosto linjaa yhteisiä kannanottoja sekä järjestää yhteisiä vaikuttamisoperaatioita ja tilaisuuksia. Veikkauksen edunvälittäjillä on myös yhteinen EU-hanke, jolla vaikutetaan Suomen rahapelimonopolin säilyttämisen puolesta Euroopan unionissa. Verkoston puheenjohtajana toimii Rosa Meriläinen Kulttuuri- ja taidealan keskusjärjestö KULTAsta ja varapuheenjohtajana Ilmari Nalbantoglu Olympiakomiteasta. EU-hankejohtajana toimii Petri Lahesmaa. ==Lähteet== == Aiheesta muualla == * Opetus- ja kulttuuriministeriön linjaus veikkausvoittovarojen käytöstä Luokka: Veikkaus Luokka:Suomalaiset poliittiset järjestöt Luokka:Suomalaiset kulttuurijärjestöt Luokka:Lobbaus''
Varjo muurilla II

Varjo muurilla II on taiteilija Helene Schjerfbeckin öljyvärimaalaus kankaalle vuodelta 1928. Kooltaan työ on 64 × 51,5 cm, ja se kuuluu Ateneumin taidemuseon Ester ja Jalo Sihtolan kokoelmiin. Helene Schjerfbeck maalasi Varjo muurilla II -maalauksen aikana, jolloin hän teki useita toisintoja varhemmista teoksistaan. Gösta Stenman oli kannustanut häntä tähän, ja niinpä hän vuodesta 1927 alkaen tekikin monia toisintoja aikaisemmista teoksistaan. Tämä Varjo muurilla II -maalaus perustuu hänen Bretagnessa vuonna 1883 maalaamaansa nuoruudentyöhön. Varjo muurilla II -maalauksessa päätekijä on kuulas valo, joka ympäröi maisemaa ja vihreää penkkiä. Penkki on penkki hänen nuoruutensa Tammisaaresta. Hän kutsui paikkaa "kesähuvilakseen", ja hän tapasi levähtää tällä penkillä. Schjerfbeck turvautui toisintoa työstäessään mustavalkoiseen valokuvaan ja muistiinsa.Soili Sinisalo, 2003, teoksessa Insinöörin rakkaus – Ester ja Jalo Sihtolan lahjoituskokoelmateos, Ateneumin taidemuseo s. 99 Schjerfbeck maalasi tästä samasta aiheesta myöhemmin useampiakin versioita. == Lähteet == ==Aiheesta muualla== * Suomen Kansallisgalleria: Kokoelmat: Varjo muurilla II (Vihreä penkki). Luokka:Helene Schjerfbeckin maalaukset Luokka:Ateneumin kokoelmat
The Long Run

The Long Run on yhdysvaltalaisen rockmusiikkia esittävän Eagles-yhtyeen kuudes studioalbumi. Albumi julkaistiin 24. syyskuuta 1979 ja se on ensimmäinen Eaglesin levytys, jolla yhtyeen basistina soittaa vuonna 1977 yhtyeestä eronneen Randy Meisnerin korvannut Timothy B. Schmit. The Long Run on myös viimeinen Eaglesin studioalbumi, jolla kitaristi Don Felder vaikuttaa. Albumi jäi Eaglesin viimeiseksi ennen vuonna 1980 tapahtunutta yhtyeen hajoamista. Yhtye teki paluun jo vuonna 1994 mutta The Long Runia seurannut studioalbumi oli vasta vuonna 2007 julkaistu Long Road Out of Eden. Yhtye palkittiin Grammy-palkinnolla albumin kappaleesta "Heartache Tonight", joka nousi Yhdysvalloissa Billboard Hot 100-singlelistan kärkipaikalle ja myi yli miljoona kappaletta pian julkaisunsa jälkeen. Albumin muita tunnettuja kappaleita ovat nimikkoraita "The Long Run" ja "I Can't Tell You Why", joista molemmat nousivat Yhdysvaltain singlelistan kärkikymmenikköön. Billboard 200-albumilistalla The Long Run ylsi kärkipaikalle. == Kappalelista == #"The Long Run" (Don Henley, Glenn Frey) – 3:42 #"I Can't Tell You Why" (Timothy B. Schmit, Henley, Frey) – 4:56 #"In the City" (Joe Walsh, Barry De Vorzon) – 3:46 #"The Disco Strangler" (Don Felder, Henley, Frey) – 2:46 #"King of Hollywood" (Henley, Frey) – 6:28 #"Heartache Tonight" (Henley, Frey, Bob Seger, J.D. Souther) – 4:27 #"Those Shoes" (Felder, Henley, Frey) – 4:57 #"Teenage Jail" (Henley, Frey, Souther) – 3:44 #"The Greeks Don't Want No Freaks" (Henley, Frey) – 2:21 #"The Sad Café" (Henley, Frey, Walsh, Souther) – 5:35 == Kokoonpano == * Glenn Frey - kitara, koskettimet ja laulu * Don Henley - rummut, lyömäsoittimet ja laulu * Don Felder - kitara ja taustalaulu * Joe Walsh - kitara ja laulu * Timothy B. Schmit - bassokitara ja taustalaulu ==Long Run Leftovers== The Long Runista oli alun perin suunniteltu tupla- albumia, ja useita lopulta pois jääneitä lauluja ehdotettiin sille. Näistä jotkut päätyivät Eaglesin kokoelmalle Selected Works: 1972–1999, raidalle, jonka otsikko on “Long Run Leftovers”, joskin tuskin tunnistettavassa muodossa. Joe Walsh myöhemmin otti näistä kaksi työstettäväkseen, ja ne päätyivät hänen sooloalbumeilleen: “Rivers (of the Hidden Funk)” päätyi albumille There Goes the Neighborhood (1981) ja “I Told You So” päätyi albumille You Bought It — You Name It (1983). Näyttää siltä, että molemmat olivat Don Felderin sävellyksiä, joihin Walsh laati uudet sanoitukset. Felder myös soitti molemmilla kappaleilla kitaraa, joten luultavasti kyse oli demoversioiden muokkaamisesta. == Lähteet == Luokka:Vuoden 1979 albumit Luokka:Eaglesin albumit
Rajamäen lukio

Nurmijärven lukio, Rajamäen toimipiste on Nurmijärven kunnassa sijaitseva toisen asteen oppilaitos, joka toimii Rajamäen yläasteen yhteydessä. Koulu on perustettu vuonna 1960 Rajamäen yhteiskouluna.Rajamäen yläaste, Nurmijarvi.fi == Lähteet == == Aiheesta muualla == *Lukion sivusto Luokka:Suomen lukiot Luokka:Nurmijärven oppilaitokset Luokka:Rajamäki
Seeta Aur Geeta

Seeta Aur Geeta (suomeksi ”Seeta ja Geeta”) on vuonna 1972 ilmestynyt intialainen hindinkielinen draamakomediaelokuva, jonka on ohjannut Ramesh Sippy ja tuottanut hänen isänsä G. P. Sippy. Elokuvan käsikirjoittivat Salim- Javed ja musiikin sävelsi R. D. Burman. Pääosia näyttelevät Hema Malini, Dharmendra ja Sanjeev Kumar. Seeta Aur Geeta oli vuoden menestynein hindielokuva ja siitä tuli kulttiklassikko myös Neuvostoliitossa. Hema Malini voitti kaksoisroolistaan uransa ainoan parhaan naispääosan Filmfare Awards -palkinnon. Elokuva kertoo kaksosista, Seetasta ja Geetasta, jotka ovat joutuneet syntyessään eroon toisistaan ja kasvaneet hyvin erilaisissa ympäristöissä. Myöhemmin kaksoset vaihtavat paikkoja. == Juoni == Seeta ja Geeta (Hema Malini kaksoisroolissa) ovat identtiset kaksostytöt, jotka erotettiin syntymänsä jälkeen. Sisukas Geeta on kasvanut köyhällä alueella ja on katuesiintyjä, kun taas Seeta on julman tätinsä ja sävyisen setänsä kasvattama. Täti kohtelee Seetaa palvelijana huolimatta siitä, että perhe elää hänen edesmenneiden vanhempiensa rahoilla. Seetan ainoa lohtu on hänen vanha pyörätuolissa oleva isoäitinsä. Eräänä päivänä Seeta päättää, että elämä ei ole elämisen arvoista, ja pakenee tekemään itsemurhan. Hänet pelastetaan, mutta häntä luullaan identtiseksi kaksosekseen Geetaksi ja viedään tämän kotiin. Samaan aikaan Seetan täti ja setä etsivät häntä kiihkeästi ja löytävät Geetan. He yrittävät pakottaa Geetan lähtemään heidän mukaansa, mutta älykkäillä tempuillaan hän pakenee heiltä ja poliiseilta, jotka ovat etsineet häntä. Sitten hän tapaa Ravin (Sanjeev Kumar), ja vaikka tämä luulee myös häntä Seetaksi, hän antaa tämän viedä hänet kotiin. Ravi on yllättynyt tästä ”Seetasta” ja Seetasta, jonka hän oli aiemmin tavannut. Geeta tajuaa Seetan elämän julmuuden ja vannoo antavansa tädilleen oppitunnin. Samaan aikaan todellinen Seeta asuu Geetan talossa. Hänen sijaisäitinsä luulee hänen uuden säyseän asenteensa johtuvan shokista. Täällä Seeta tapaa Rakan (Dharmendra), Geetan ystävän ja esiintyjätoverin. Rakaa yllättää myös ”Geetan” äkillinen lempeä luonne ja halu tehdä kotitöitä. Kun Raka yrittää houkutella häntä esiintymään, hän ei pysty siihen. Ravi puolestaan ​​rakastuu Geetaan. Kotona Geeta alkaa asettaa asioita oikealle kurssille. Hän jatkaa rahojen hallintaa ja palauttaa isoäitinsä kotitalouden päämieheksi, joksi hän kuuluu. Raka alkaa rakastua Seetaan. Ongelmia alkaa syntyä, kun tädin veli Ranjeet tulee käymään ja näkee todellisen Seetan torilla. Ranjeet seuraa häntä ja totuus selviää, mikä johtaa roistojen välienselvittelyyn ja sitten avioliittoon. == Näyttelijät == == Soundtrack == == Palkinnot == * Filmfare Awards ** Paras naispääosa – Hema Malini ** Paras kuvaus – K. Vaikunth == Lähteet == == Aiheesta muualla == * * Luokka:Vuoden 1972 intialaiset elokuvat Luokka:Intialaiset draamakomediaelokuvat Luokka:Hindinkieliset elokuvat Luokka:Ramesh Sippyn ohjaamat elokuvat
Moderni koulutyttö

Moderni koulutyttö on taiteilija Helene Schjerfbeckìn öljyvärimaalaus kankaalle vuodelta 1928. Kooltaan maalaus on 66,5×50 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Helene Schjerfbeck maalasi Moderni koulutyttö -maalauksen epäsovinnaisesti. Maalauksessa nuoren naisen eleganttius ja pidättyväinen naisellisuus on keskeistä. Siinä on katsottu olevan viitteitä ranskalaiseen Marie Laurenciniin, ja etenkin hänen Suzanne Girodia esittävään teokseensa, jossa hän yhtenäistää värisointeja samaan tapaan.Soili Sinisalo, 2003, teoksessa Insinöörin rakkaus – Ester ja Jalo Sihtolan lahjoituskokoelmateos. Ateneumin taidemuseo.s.99 Helene Schjerfbeck viittasi itse tämän maalauksen yhteydessä Manet'n Folies-Bergèren baari -maalaukseen kirjeessään ystävälleen Einar Reuterille vuonna 1930. ==Lähteet== ==Aiheesta muualla== * Suomen Kansallisgalleria: Kokoelmat: Moderni koulutyttö. Luokka:Helene Schjerfbeckin maalaukset Luokka: Ateneumin kokoelmat
Lentopallon naisten Euroopan-mestaruuskilpailut 2013

Lentopallon naisten Euroopan-mestaruuskilpailut 2013 pelattiin Saksassa ja Sveitsissä 6.–14. syyskuuta 2013. Kisojen loppuottelu pelattiin Berliinissä, ja muut kisakapupungit olivat Zürich Sveitsissä sekä Halle, Dresden ja Schwerin Saksassa. Kisoihin osallistui 16 maata. Mestaruuden voitti Venäjä. == Alkulohkot == === Lohko A === Sijoitus Joukkue Ottelut 3P 2P 1P 0P VE HE Pisteet 1 Saksa 3 2 1 0 0 9 2 8 2 Turkki 3 1 1 0 1 6 5 5 3 Alankomaat 3 1 0 2 0 7 6 5 4 Espanja 3 0 0 0 3 0 9 0 === Lohko B === Sijoitus Joukkue Ottelut 3P 2P 1P 0P VE HE Pisteet 1 Belgia 3 3 0 0 0 9 2 9 2 Italia 3 2 0 0 1 7 4 6 3 Ranska 3 0 1 0 2 5 8 2 4 Sveitsi 3 0 0 1 2 2 9 1 === Lohko C === Sijoitus Joukkue Ottelut 3P 2P 1P 0P VE HE Pisteet 1 Venäjä 3 3 0 0 0 9 2 9 2 Kroatia 3 2 0 0 1 7 3 6 3 Valko-Venäjä 3 1 0 0 2 4 7 3 4 Azerbaidžan 3 0 0 0 3 1 9 0 === Lohko D === Sijoitus Joukkue Ottelut 3P 2P 1P 0P VE HE Pisteet 1 Serbia 3 2 0 1 0 8 4 7 2 Tšekki 3 0 2 0 1 6 7 4 3 Puola 3 1 0 1 1 6 7 4 4 Bulgaria 3 0 1 1 1 6 8 3 == Pudotuspelit == Neljännesvälierät Tulos 1. erä 2. erä 3. erä 4. erä 5. erä 1 10. syyskuuta Halle Turkki Valko-Venäjä 3–0 25–16 25–13 25–17 2 10. syyskuuta Zürich Italia Puola 3–0 25–22 25–22 25–13 3 10. syyskuuta Halle Kroatia Alankomaat 3–2 23–25 25–11 22–25 25–23 15–11 4 10. syyskuuta Zürich Tšekki Ranska 2–3 25–20 25–9 23–25 23–25 18–20 == Lähteet == * Kisojen viralliset sivut == Aiheesta muualla == Naisten Euroopan-mestaruuskilpailut 2013 Euroopan-mestaruuskilpailut 2013 Euroopan-mestaruuskilpailut naisten Euroopan-mestaruuskilpailut 2013 naisten Euroopan-mestaruuskilpailut 2013 naisten Luokka:Berliinin urheilu Luokka:Nordrhein-Westfalenin urheilu Luokka:Dresdenin urheilu Luokka:Schwerin Luokka:Zürichin urheilu
Liekkikerttuli

Liekkikerttuli (Oreothlypis gutturalis) on kerttulien heimoon kuuluva varpuslintu. ==Levinneisyys== Liekkikerttulia tavataan Costa Ricassa ja Panamassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Liekkikerttulit
Sirppikerttuli

Sirppikerttuli (Parula superciliosa) on kerttulien heimoon kuuluva varpuslintu. ==Levinneisyys== Sirppikerttulia tavataan Keski-Amerikassa. Sen kannaksi arvioidaan 50 000–499 999 yksilöä. Lajin kannankehitys on laskeva, mutta se on luokiteltu elinvoimaiseksi, koska sen ei uskota olevan vaarassa. ==Lähteet== Luokka:Liekkikerttulit
Sinikerttuli

Sinikerttuli (Setophaga caerulescens) on kerttulien heimoon kuuluva varpuslintu. ==Levinneisyys== Sinikerttulia tavataan pesivänä Kaakkois- Kanadassa ja Yhdysvaltain itä- ja koillisosissa sekä talvehtivana Floridassa ja Väli-Amerikassa. Sen populaatio on hyvin suuri ja sen kannankehitys on nouseva. Laji on luokiteltu elinvoimaiseksi. ==Lähteet== Luokka:Loistokerttulit
Keltaperäkerttuli

Keltaperäkerttuli (Setophaga coronata) on kerttulien heimoon kuuluva varpuslintu. ==Levinneisyys== Keltaperäkerttulia tavataan pesivänä Alaskassa, Kanadassa ja Yhdysvalloissa sekä talvehtivana Väli-Amerikassa. Sen populaatio on hyvin suuri ja sen kannankehitys on nouseva. Laji on luokiteltu elinvoimaiseksi. ==Lähteet== Luokka:Loistokerttulit
Hippa (täsmennyssivu)

Hippa voi tarkoittaa seuraavia: * Hippa, lasten leikki * Hippa, taruolento ja metsänhaltija * Hippa-festivaali, kansanmusiikkitapahtuma * Hippa, sukunimi. Tunnettu nimenkantaja on: ** Heikki Hippa, suomalainen hyönteistieteilijä
Sanjeev Kumar

Sanjeev Kumar (oik. Harihar Jethalal Zariwala, 9. heinäkuuta 1938 Surat – 6. marraskuuta 1985 Bombay) oli intialainen näyttelijä, joka työskenteli hindinkielisessä elokuvateollisuudessa. Hän voitti uransa aikana useita arvostettuja palkintoja, kuten kaksi parhaan miespääosan National Film Awards -palkintoa elokuvista Dastak (1970) ja Koshish (1972). Vaikka Kumar kuoli alle 50-vuotiaana, hänet tunnettiin useista vanhemman miehen rooleistaan. == Valikoitu filmografia == * Khilona (1970) * Dastak (1970) * Anubhav (1971) * Seeta Aur Geeta (1972) * Koshish (1972) * Manchali (1973) * Aandhi (1975) * Sholay (1975) * Mausam (1975) * Shakinpelaajat (Shatranj Ke Khilari, 1977) * Trishul (1978) * Kaala Patthar (1979) * Silsila (1981) * Vidhaata (1982) * Angoor (1982) * Hero (1983) == Lähteet == == Aiheesta muualla == * * * Luokka:Intialaiset näyttelijät Luokka:Vuonna 1938 syntyneet Luokka:Vuonna 1985 kuolleet
Bill de Blasio

Bill de Blasio (s. 8. toukokuuta 1961) on demokraattisen puolueen poliitikko New Yorkissa ja kaupungin pormestari vuosina 2014–2021. Vuodesta 2009 hän toimi kaupungin oikeusasiamiehenä ja tuli silloin tunnetuksi ärhäkkäänä vasemmistopoliitikkona: hän haluaisi nostaa veroja parantaakseen lasten päivähoitoa ja koulutusmahdollisuuksia. Hän on myös luvannut laittaa kuriin New Yorkin hurjan vuokratason. Marraskuun alussa 2013 de Blasio voitti New Yorkin pormestarinvaaleissa ylivoimaisesti vastaehdokkaansa republikaani Joe Lhotan. de Blasion pormestarikausi päättyi vuodenvaihteessa 2021–2022. == Lähteet == Luokka:Yhdysvaltalaiset demokraattipoliitikot Luokka:Newyorkilaiset poliitikot Luokka:Vuonna 1961 syntyneet Luokka:New Yorkin pormestarit Luokka:Elävät henkilöt
Reijo Helle

Reijo Kalervo Helle (13. heinäkuuta 1931 Salo – 17. elokuuta 2014Kuolinilmoitus. Helsingin Sanomat 14.9.2014 s. C26.) oli suomalainen talousmaantieteilijä. Hän oli Helsingin kauppakorkeakoulun talousmaantieteen professori vuodesta 1971 ja tutki talouselämän alueellisia sidoksia ja yritysten sijaintiongelmia.Facta2001, WSOY 1982, 5. osa, palsta 638 Helle valmistui ylioppilaaksi 1953, filosofian kandidaatiksi 1958 (Turku), lisensiaatiksi 1960 ja väitteli tohtoriksi 1964 Oulun yliopistosta. Hän oli Oulun yliopiston maantieteen vt. apulaisprofessori 1961–1967, apulaisprofessori 1967–1971, vt. professori 1969–1971, talousmaantieteen professori 1971 ja Kauppakorkeakoulun talousmaantieteen professori 1971 alkaen.Kuka kukin on 1978 (Runeberg.org) == Lähteet == ==Kirjallisuutta == *Reijo Helle 60 vuotta, Helsinki School of Economics and Business Administration (1991) Luokka:Suomalaiset maantieteilijät Luokka:Helsingin kauppakorkeakoulun professorit Luokka:Vuonna 1931 syntyneet Luokka:Vuonna 2014 kuolleet Luokka:Suomalaiset professorit
Olavi Hellman

Olavi Bertel Hellman (5. maaliskuuta 1928 Helsinki – 22. heinäkuuta 2015 TurkuKuolleita. Helsingin Sanomat 2.8.2015, s. C 25.) oli suomalainen matemaatikko, koulutukseltaan tekniikan tohtori. Hän oli Turun yliopiston matematiikan professori vuosina 1961–1990, ja hän tutki erityisesti operaatioanalyysia.Facta 2001, 5. osa, palsta ? WSOY 1982. == Lähteet == ==Aiheesta muualla== * Olavi Hellmanin muistokirjoitus Helsingin Sanomissa. Luokka:Suomalaiset matemaatikot Luokka:Turun yliopiston matemaattis- luonnontieteellisen tiedekunnan professorit Luokka:Vuonna 1928 syntyneet Luokka:Vuonna 2015 kuolleet Luokka:Suomalaiset professorit
Aune Alaja

Aune Elina Alaja (o. s. Torikka; 14. helmikuuta 1915 Parikkala – 4. elokuuta 1991) oli suomalainen uskonnonopettaja ja kirjailija. Aune Alajan vanhemmat olivat kansakoulunopettaja Topias Torikka ja Amanda Elvira Haapaniemi. Hän oli naimisissa vuodesta 1937 Mikkelin hiippakunnan piispan Osmo Alajan kanssa. == Teoksia == * Olemme löytäneet toisemme : kertomus. Kuva ja sana, Helsinki 1948 * Älä pelkää!. Herättäjä-yhdistys, Lapua 1955 * Odotusten aamu : runoja. 1989 * Myös isämme uskoivat ennen ; kirj. Aune ja Osmo Alaja. O. Alaja, Tampere 1991 == Lähteet == * * Kuka kukin on 1978 : Osmo Alajan tiedot * Kirjasampo.fi : Aune Alaja * Suomen teologit 1999, s. 923. Suomen kirkon pappisliitto, Helsinki 1999. Luokka:Suomalaiset kirjailijat Luokka:Suomalaiset opettajat Luokka:Vuonna 1915 syntyneet Luokka:Vuonna 1991 kuolleet
Vehoniemen näkötorni

Vehoniemen näkötorni on vuonna 1927 valmistunut näkötorni Kangasalan kaupungissa sijaitsevalla Vehoniemenharjulla. Vehoniemen näkötorni on puurakenteinen, ja se sijaitsee Vehoniemenharjulla puistomaisen metsän keskellä Roineen ja Villikanlahden välisellä kapealla kannaksella. Punaiseksi maalattu torni on poikkileikkaukseltaan nelikulmainen ja ylöspäin kapeneva. Tornin huipulla on levennetty näköalatasanteena toimiva katettu avoterassi. Ensimmäisen näkötornin Vehoniemenharjulle rakennutti 1892 kanslianeuvos A. W. Liljenstrand. Se korvattiin 1927 kunnan rakennuttamalla tornilla. Samoihin aikoihin harjulle rakennettiin myös hotelli- ja ravintolarakennukset. Näkötornia hoitivat vaihtelevasti silloiset kiinteistön omistajat ja ravintoloitsijat. Tornin juurella toimi ravintola vuoteen 1980 saakka. Sen jälkeen paikalle rakennettiin Vehoniemen automuseo, ja samalla näkötorni remontoitiin vuonna 1982. Torni siirtyi 1995 valtiolle Metsähallituksen valvontaan. Vehoniemen näkötorni on yhdessä Haralanharjun, Keisarinharjun ja Kirkkoharjun näkötornien kanssa osa Kangasalan näkötornit -nimen saanutta valtakunnallisesti merkittävää rakennettua kulttuuriympäristöä. Näkötornia on kunnostettu vuosien aikana. Esimerkiksi vuonna 2009 uusittiin ulkoverhoilu ja katto, ja vuonna 2019 kunnostettiin portaita ja terassin kaiteita. Tornin korkeus on 13 metriä ja sen näköalatasanteelle johtaa 68 porrasta. Metsähallituksen Luontopalvelut ilmoitti helmikuussa 2023, että näkötorni joudutaan sulkemaan turvallisuussyistä toistaiseksi. Kuntotarkastuksessa havaittiin tornin kantavissa rakenteissa henkkenemistä, joka aiheuttaa merkittävän turvallisuusriskin. Näkötornin turvallinen kävijämäärä on enintään kymmenen henkilöä kerrallaan, mutta käytännössä henkilömäärää ei pystytä valvomaan. == Lähteet == == Aiheesta muualla == Luokka:Kangasalan näkötornit Luokka:Vehoniemi Luokka:Kaivanto
2127 Tanya

2127 Tanya on ukrainalaisen tähtitieteilijän Ljudmila Tšernyhnin 29. toukokuuta 1971 löytämä asteroidi. Se on nimetty Tanja Savitševan mukaan, jonka Leningradin piirityksen aikana tekemät päiväkirjamerkinnät kertovat sodan kauhuista. Ennen nimeämistään asteroidi tunnettiin tunnuksella 1971 KB1. Asteroidi kiertää Aurinkoa asteroidien päävyöhykkeellä Marsin ja Jupiterin välissä. Asteroidin läpimitta on 39,28 kilometriä ja kiertoaika 5,76 vuotta. == Lähteet == * 2127 Tanya at the Asteroids - Dynamic Site * 2127 Tanya Orbit Simulation * 2127 Tanya JPL Small-Body Database Browserissa *Discovery Circumstances: Numbered Minor Planets (1)-(5000): Minor Planet Center *Numbered minor planets === Viitteet === Luokka:Päävyöhykkeen asteroidit
Thomas Bach

Thomas Bach (s. 29. joulukuuta 1953 Würzburg) on saksalainen lakimies ja Kansainvälisen olympiakomitean (KOK) puheenjohtaja. Hänet valittiin tehtävään syyskuussa 2013 belgialaisen Jacques Roggen seuraajaksi. Thomas Bach oli 1970-luvulla aktiivi florettimiekkailija. Hän saavutti vuoden 1971 juniorien MM-kisoissa pronssia. Kaksi vuotta myöhemmin eli vuoden 1973 Göteborgin MM- kisoissa hän oli MM-hopeaa saavuttaneessa Länsi-Saksan florettijoukkueessa. Hän saavutti kultaa Länsi-Saksan florettijoukkueessa Montréalin kesäolympialaisissa 1976. Vuoden 1977 Buenos Airesin MM-kisoissa hän oli jälleen mukana MM-kultaa voittaneessa Länsi-Saksan florettijoukkueessa. Vuonna 1978 hän voitti henkilökohtaisen Länsi-Saksan mestaruuden floretissa. Vielä vuonna 1979 hän oli MM-pronssia Melbournessa saavuttaneessa Länsi-Saksan florettijoukkueessa. Thomas Bach oli jo 1970-luvun lopulla mukana urheilupolitiikassa. Hän kuului aktiivisiin toimijoihin Saksan miekkailuliitossa. Vuonna 1981 järjestetyssä XI Olympiakongressissa Saksan Baden-Badenissa Bach kuului 35 urheilijan kokousvaltuuskuntaan. Hän käytti myös yhtenä viidestä urheilijasta puheenvuoron kongressissa aiheenaan siihen aikaan ajankohtaisen keskustelun kohteena olleet amatöörisäännöt. Hänen mukaansa "kansainvälisten lajiliittojen tulisi saada kehittää amatöörisääntönsä omalle lajille sopivaksi: KOK:n tulisi antaa lajiliitoille tämä mahdollisuus. Kansainvälisten lajiliittojen tulisi ottaa urheilijat paremmin mukaan päätöksentekoon." Bach valittiin vuonna 1981 perustetun urheilijakomission jäseneksi ja Saksan liittotasavallan kansallisen olympiakomitean jäseneksi. Vuonna 1991 Bach valittiin KOK:n jäseneksi ja hän luopui Saksan olympiakomitean jäsenyydestä. Vuonna 1996 hänet valittiin KOK:n toimeenpanevaan komiteaan. Hän kuului vuosien 2002 Salt Lake Cityn talviolympialaisten ja 2004 Ateenan kesäolympialaisten KOK:n asettamaan arviointikomiteaan. Vuonna 2000 hänet valittiin toimeenpanevan komitean jäsenyyden jälkeen KOK:n varapuheenjohtajaksi vuoteen 2004 ja uudelleen vuosiksi 2006–2013. KOK:n puheenjohtajavaalissa 10. syyskuuta 2013 Buenos Airesissa varapuheenjohtana silloin toiminut Thomas Bach sai 49 ääntä. Hän voitti puertoricolaisen pankkiirin Richard Carriorin 20 äänellä. Singaporelainen Ng Ser Miang sai kuusi ääntä, kansainvälisen soutuliiton puheenjohtaja, sveitsiläinen Denis Oswald viisi ääntä ja vaalin tunnetuin ehdokas ukrainalainen Sergei Bubka vain neljä ääntä. Bachin puheenjohtajakausi kestää kahdeksan vuotta. Bach on ensimmäinen olympiavoittaja, joka on noussut KOK:n johtoon. Maaliskuussa 2021 hänet valittiin nelivuotiselle jatkokaudelle. == Lähteet == == Aiheesta muualla == * Luokka:Kansainvälisen olympiakomitean puheenjohtajat Luokka:Kansainvälisen olympiakomitean jäsenet Luokka:Saksalaiset urheiluvaikuttajat Luokka:Saksalaiset miekkailijat Luokka:Saksalaiset olympiavoittajat Luokka:Saksalaiset juristit Luokka:Vuonna 1953 syntyneet Luokka:Elävät henkilöt
Erik Hellqvist

Erik Håkan Hellqvist (5. kesäkuuta 1927 – 26. heinäkuuta 2004) oli suomalainen diplomaatti. Hän oli koulutukseltaan valtiotieteiden kandidaatti. Hän oli Suomen pääkonsulina Göteborgissa 1. maaliskuuta 1973–1977 ja suurlähettiläs Lusakassa vuodet 1980–1983.Facta2001, WSOY 1982, 5. osa, palsta 640Suomen Tukholman-suurlähetystöLusakan päälliköt Sen jälkeen vuosina 1984–1988 hän oli ulkoministeriön neuvotteleva virkamies, 1988–1989 suurlähettiläs Kuala Lumpurissa ja jälleen vuodesta 1989 ulkoministeriön neuvotteleva virkamies.Facta 2001, Täydennysosa 1990, WSOY 1990, s. 272 == Lähteet == Luokka:Suomen suurlähettiläät Luokka:Vuonna 1927 syntyneet Luokka:Vuonna 2004 kuolleet
Pyhien Simonin ja Helenan kirkko

Pyhien Simonin ja Helenan kirkko (, ) on Valko-Venäjän pääkaupunki Minskin keskustassa, Itsenäisyyden aukiolla sijaitseva katolinen kirkkorakennus. Kirkkoa kutsutaan punatiilisen ulkoasunsa vuoksi myös Punaiseksi kirkoksi. Uusgotiikkaa ja art nouveau -tyyliä yhdistävä kirkko säilyi ehjänä toisessa maailmansodassa päinvastoin kuin enemmistö muusta Minskin keskustasta. Kirkko sai alkunsa Minskin yläluokkaan ja aatelistoon kuuluneen Edvard Vainilovitšin (, 1847–1928) ja hänen vaimonsa aloitteesta ja lahjoittamien varojen turvin; lahjoittajat halusivat muistaa kahta ennenaikaisesti menehtyttä lastaan. Kirkko rakennettiin vuosina 1905–1910 puolalaisen arkkitehdin, Varsovan taideakatemian professori Tomasz Pajzderskin (1864–1908) suunnitelman mukaan apunaan arkkitehdit Władysław Marconi (1848–1915) ja H. Gay. Sisätilojen koristeluun osallistuivat kuvataiteilija F. Bruzdovitš ja kuvanveistäjä Z. Ott. Kirkko vihittiin käyttöön 21. lokakuuta 1910. Rakennus ehti toimia kirkkona vain lyhyen aikaa ennen kuin neuvostovalta otti vallan maassa ja sulki kirkon. Sen arvokkaimmat esineet - ikonit, kalusteet ja muu irtaimisto - pakkolunastettiin. Vuodesta 1932 alkaen tiloissa toimi Nuorten teatteri. Ennen ja jälkeen toisen maailmansodan tiloissa toimi elokuvastudio, myöhemmin elokuvateatteri. Vuonna 1990 kirkkorakennus palautettiin katoliselle kirkolle. Kirkko restauroitiin arkkitehti L. Ivanovan ohjauksessa. Hallinnollisesti kirkko kuuluu katolisen kirkon Minskin ja Mahiljoun arkkihiippakuntaan (, ), joka on suurin Valko-Venäjän katolisen kirkon neljästä hiippakunnista. Arkkihiippakunnan pääpyhäkkö on vuodelta 1710 peräisin oleva Neitsyt Marian katedraali Minskin keskustassa. Kuva:Kosciol Sw Szymona i Sw Heleny Minsk 614.jpg|Kirkko ennen vuotta 1917. Kuva:Red Church.jpg| Kuva:Вул. Савецкая, 15 -3.JPG| Kuva:Minsk Catholic Simon Church 02-2.jpg|Kirkon sisänäkymä vuonna 2010. ==Lähteet== ==Aiheesta muualla== *Kuvia (globus.tut.by) *Krasnyi kostjol (Punainen kirkko) (minsk-old-new.com) *Minsk - parafija Cv. Symona i sv. Aleny (Tšyrvony kastsjol) (catholic.by) Luokka:Minskin kirkot
IPhone 5s

iPhone 5s on Applen 10. syyskuuta 2013 julkistama puhelinmalli. Se on yhtiön järjestyksessään seitsemäs puhelin iPhone-tuoteryhmässä. Edeltäjästään iPhone 5:destä poiketen iPhone 5s:stä on saatavilla 64 gigatavun sisäisellä muistilla varustettu malli. iPhone 5s:stä kehitettiin uusi malli iPhone SE, joka yhdistelee iPhone 5s:än ja iPhone 6s:än ominaisuuksia. iPhone 5s malleja on kolmen värisinä. Tummanharmaan ja mustan yhdistelmä, kullan ja valkoisen yhdistelmä sekä hopean ja valkoisen yhdistelmä. == Sormenjälkitunnistus == Aiempien iPhone-mallien lukituksen avaamiseen käytettävän salasanan sijaan iPhone 5s:n lukituksen voi avata sormenjälkitunnistuksella. Saksalainen hakkeriryhmä ilmoitti puhelimen oltua myynnissä runsaan vuorokauden saaneensa sen murrettua sormenjäljen kopiolla. == Lähteet == == Aiheesta muualla == * Applen iPhone-sivusto * Älypuhelimet.com: iPhone 5s ominaisuudet Luokka:Applen matkapuhelimet Luokka:Seulonnan keskeiset artikkelit Luokka:iOS-pohjaiset laitteet Luokka:Vuoden 2013 matkapuhelimet
Etelä-Korean moottoritieverkko

Luettelon värien merkitys: Valmis / rakenteilla suunnitteilla (2020) == Kaksi- ja kolminumeroiset moottoritiet == Numero Nimi Alkupiste Päätepiste Pituus E 1 Gyeongbu Expressway Busan Soul E 10 Namhae Expressway Mokpo Busan E 102 Namhae 1st Branch Expressway Sanin Changwon E 104 Namhae 2nd Branch Expressway Gimhae Busan E 105 Namhae 3rd Branch Expressway Jinhae Gimhae E 12 Muan-Gwangju Expressway Muan Daegu E 121 Hamyang-Ulsan Expressway Hamyang Ulsan E 123 Wando-Gwangju Expressway Wando Gwangju E 15 Seohaean Expressway Mokpo Soul E 151 Seocheon-Gongju Expressway Seocheon Gongju E 153 Pyeongtaek-Siheung Expressway Hongseong Siheung E 155 Buyeo-Hongseong Expressway Buyeo Hongseong E 16 Ulsan Expressway Ulsan (E1) Ulsan E 17 Pyeongtaek-Hwaseong Expressway Oseong Kaesŏng ( ) E 171 Osan-Hwaseong Expressway Suwon Soul E 19 Guri-Pocheon Expressway Guri Uncheon ( ) E 191 Seoul-Yeoncheon Expressway Uijeongbu Yeoncheon ( ) E 20 Iksan-Pohang Expressway Iksan Pohang E 202 Iksan-Pohang Branch Expressway Pohang Pohangin satama E 204 Gunsan-Jeonju Expressway Gunsanin lentoasema Jeonju E 25 Honam Expressway Suncheon Cheonan E 251 Honam Branch Expressway Nonsan Daejeon E 253 Gochang-Damyang Expressway Gochang Gwangju E 27 Suncheon-Wanju Expressway Yeosu Nonsan E 29 Gongju-Guri Expressway Gongju Guri E 30 Dangjin-Sangju Expressway Dangjin Yeongdeok E 301 Sangju-Yeongcheon Expressway Sangju Yeongcheon E 304 Gongju-Cheongju Expressway Gongju Cheongju E 32 Dangjin-Uljin Expressway Dangjin Uljin E 35 Jungbu Expressway Koreansalmi Soul E 352 Jungbu Branch Expressway Tongyeong Busan E 37 2nd Jungbu Expressway Icheon Soul E 40 Pyeongtaek-Jecheon Expressway Pyeongtaek Samcheok E 45 Jungbu Naeryuk Expressway Naeseo Yangpyeong E 451 Jungbu Naeryuk Branch Expressway Dalseong Daegu E 50 Yeongdong Expressway Incheon Gangneung E 52 Gwangju-Wonju Expressway Gwangju Wŏnju E 55 Jungang Expressway Busan Wonnam ( ) E 551 Jungang Branch Expressway Gimhae Yangsan E 57 Yeongcheon-Gobangsal Expressway Yeongcheon Gobangsal ( ) E 60 Seoul-Yangyang Expressway Soul Yangyang E 62 Seoul-Goseong Expressway Ganghwa Goseong E 65 Donghae Expressway Busan Daegang ( ) == Soulin metropolialueen moottoritiet == Numero Nimi Alkupiste Päätepiste Pituus E 110 2nd Gyeongin Expressway Incheonin lentoasema Seongnam E 120 Gyeongin Expressway Incheon Soul E 130 Incheon Int'l Airport Expressway Incheonin lentoasema Soul E 140 Ganghwa-Goyang Expressway Ganghwa Goyang == Kehämoottoritiet == Numero Nimi Kaupunki Pituus E 100 Seoul Ring Expressway Soul E 300 Daejeon Southern Belt Expressway Daejeon E 400 Capital Region 2nd Belt Expressway Soul E 500 Gwangju Ring Expressway Gwangju E 600 Busan Northern Belt Expressway Busan E 700 Daegu Ring Expressway Daegu == Lähteet == *http://www.wegenwiki.nl *https://www.motorways-exits.com *http://www.ex.co.kr Luokka:Moottoritiet Luokka:Etelä-Korean liikenne Moottoriteistä
Alec

Alec on miehen etunimi, lyhentymä kreikkalaisperäisestä nimestä Alexander, joka merkitsee suojelijaa. Suomessa nimi Alec on vuoden 2019 loppuun mennessä annettu noin 320 miehelle. Alecin nimipäivä on suomen­ruotsalaisen kalenterin mukaan 11. syyskuuta, joka on myös Alexanderin tai suomen­kielisen kalenterin mukaan Aleksanterin nimi­päivä. == Tunnettuja Alec-nimisiä == * Alec Aalto (1942–2018), suomalainen diplomaatti * Alec Baldwin (s. 1958), yhdysvaltalainen näyttelijä * Alec Bedser (1918–2010), englantilainen kriketinpelaaja * Alec Benjamin (s. 1994), yhdysvaltalainen laulaja ja lauluntekijä * Alec Connell (1902–1958), kanadalainen jääkiekkomaalivahti * Alec Douglas-Home (1903–1955), Ison-Britannian pääministeri 1963–1964 * Alec B. Francis (1867–1934), englantilainen näyttelijä * Alec Guinness (1914–2000), brittiläinen näyttelijä * Alec Issigonis (1906–1988), kreikkalais-brittiläinen autosuunnittelija * Alec Jeffreys (s. 1950), brittiläinen perinnöllisyystieteen professori * Alec Martinez (s. 1987), yhdysvaltalainen jääkiekkoilija * Alec McCowen (1925–2017)), brittiläinen näyttelijä * Alec Regula (s. 2000), yhdysvaltalainen jääkiekkoilija * Alec Rowley (1892–1958), brittiläinen säveltäjä * Alec Smith, alk. Alexander Leinonen (1846–1902), amerikansuomalainen sanomalehtimies ja kartanpiirtäjä * Alec John Such (1951–2022), yhdysvaltalainen basisti * Alec Udell (s. 1995), yhdysvaltalainen autourheilija == Kuvitteellisia Alec-nimisiä == * Alec Lightwood, Cassandra Claren fantasiakirjasarjassa Varjojen kaupungit * Alec Trevelyan, James Bond -elokuvassa 007 ja kultainen silmä == Lähteet == == Aiheesta muualla == Luokka:Etunimet
Saksan 9. panssaridivisioona

9\. panssaridivisioona () oli Saksan maavoimienn panssariyhtymä toisessa maailmansodassa. == Perustaminen == Wehrkreis XVII perusti 4. kevyen divisioonan Wienissä 1. huhtikuuta 1938. == Historia == Maaliskuussa 1939 divisioona osallistui Tšekkoslovakian miehitykseen marssimalla yli rajan. Puolan sotaretkeä varten divisioona liitettiin 14. armeijan XVIII armeijakuntaan. Joulukuussa yhtymä oli Aschaffenburgissa ylijohdon reservinä. Sodassa saatujen kokemusten perusteella panssarijoukkoja laajennettiin, jolloin divisioona laajennettiin 3. tammikuuta 1940 9. panssaridivisioonaksi. ==Komentajat == ;4. kevyt divisioonalexikon-der-wehrmacht 4. kevyt divisioona * kenraalimajuri Alfred Ritter von Hubicki 10. marraskuuta 1938 - uudelleen nimeämiseen ;9. panssaridivisioonalexikon-der-wehrmacht 9. panssaridivisioona * kenraaliluutnantti Alfred Ritter von Hubicki perustamisesta - 14. huhtikuuta 1942 * kenraaliluutnantti Johannes Baessler 15. huhtikuuta - 26. heinäkuuta 1942 * kenraalimajuri Heinrich-Herman von Hülsen 27. heinäkuuta - 3. elokuuta 1942 * kenraaliluutnantti Walter Scheller 4. elokuuta 1942 - 21. heinäkuuta 1943 * kenraaliluutnantti Erwin Jollasse 22. heinäkuuta - 20. lokakuuta 1943 * kenraalimajuri Johannes Schulz 20. lokakuuta - 27. marraskuuta 1943 (kaatunut) * eversti Max Sperling 27.-28. marraskuuta 1943 * kenraaliluutnantti Erwin Jollasse 28. marraskuuta 1943 - 10. elokuuta 1944 * eversti Max Sperling 10. elokuuta - 2. syyskuuta 1944 * kenraalimajuri Gerhard Müller 3.-16. syyskuuta 1944 * kenraaliluutnantti Harald Freiherr von Elverfeldt 16. syyskuuta - 28. joulukuuta 1944 * kenraalimajuri Friedrich Wilhelm von Mellenthin 28. joulukuuta 1944 - helmikuu 1945 * kenraaliluutnantti Harald Freiherr von Elverfeldt helmikuu - 6. maaliskuuta 1945 (kaatunut) * eversti Helmut Zollenkopf 6. maaliskuuta 1945 - antautumiseen ==Lähteet== * ===Viitteet=== 09
9\. divisioona

9\. divisioona voi tarkoittaa seuraavia asioita: == Asevoimien yhtymät == ;Suomi * 9. divisioona (talvisota) ;Muut maat * Saksan 9. jalkaväkidivisioona * Saksan 9. panssaridivisioona * Saksan 9. vuoristodivisioona
Lohiahvenet

Lohiahvenet (Percopsidae) on lohiahvenkaloihin kuuluva heimo. Heimon lajeja tavataan makeista vesistä Pohjois-Amerikasta. ==Lajit ja anatomia== Varhaisimmat lohiahvenien heimoon kuuluvien lajien fossiilit on ajoitettu eoseenikaudelle. Nykyään heimossa elää 1 suku ja 2 lajia. Lajit ovat lohiahven (Percopsis omiscomaycus) ja pikkulohiahven (P. transmontana). Ruumiinrakenteeltaan lohiahvenent muistuttavat ahventa. Lajista pikkulohiahven on litteämpi. Kooltaan heimon lajit voivat suurimmillaan kasvaa noin 20 cm:n mittaisiksi. Lohiahvenlajeilla on rasvaevä. Väriltään heimon lajit ovat harmahtavia tai ruskehtavia tummemin pilkuin. ==Levinneisyys ja elintavat== Lohiahvenia tavataan alueelta, joka pohjoisessa ulottuu Alaskaan ja Quebecin ja etelässä Missourin ja Kentuckyn osavaltioihin. Niiden elinympäritöä ovat kirkasvetiset järvet ja joet ja ne elävät lähellä sora- tai hiekkapohjaa. Lohiahvenlajien ravintoa ovat pienet selkärangattomat eläimet ja ne kutevat touko-kesäkuussa. ==Lähteet== Luokka:Lohiahvenkalat
Saladin Said

Salah El Din Ahmed Said (s. 29. lokakuuta 1988 Assosa) on etiopialainen jalkapalloilija, pelipaikaltaan hyökkääjä. Hän edustaa Belgian pääsarjassa Jupiler Pro Leaguessa pelaavaa Lierse SK:ta. Maajoukkuedebyyttinsä Said teki Etiopian paidassa vuonna 2006. Vuoden 2014 MM-karsinnoissa hän oli joukkueensa paras maalintekijä, Etiopian edetessä viimeiseen karsintavaiheeseen. Luokka:Etiopialaiset jalkapalloilijat Luokka:Vuonna 1988 syntyneet Luokka:Elävät henkilöt
Vlad Chiricheș

Vlad Iulian Chiricheș (s. 14. marraskuuta 1989 Bacău) on romanialainen jalkapalloilija, pelipaikaltaan toppari. Hän edustaa Italian Serie A:ssa pelaavaa Cremonesea. == Seurajoukkueura == Chiricheș liittyi 14-vuotiaana Ardealul Cluj'n ikäkausijoukkueeseen. Kauden 2007–2008 hän pelasi Benfican B-joukkueessa Portugalin viidennellä sarjatasolla. Chiricheș pelasi kaudella 2008–2009 Romanian toiseksi korkeimmalla sarjatasolla FC Internațional Curtea de Argeșissa 26 ottelua, joissa teki yhden maalin. Hän jatkoi pääsarjaan nousseessa seurassa seuraavalla kaudella pelaten 15 sarjaottelua. Hän siirtyi Pandurii Târgu Jiu -seuraan kesällä 2010, ja pelasi seuraavan puolentoista kauden aikana 39 Liga 1- ottelua. Chiricheș siirtyi Steaua Bukarestiin tammikuussa 2012. Hänet valittiin Romanian pääsarjan parhaaksi puolustajaksi 2012. Hän pelasi Steauassa kaikkiaan 42 liigaottelua, joissa teki yhden maalin. Hän pelasi myös kolme Mestarien liigan karsintaottelua sekä 15 Eurooppa-liigan peliä (karsinnat mukaan lukien). Hän voitti Romanian- mestaruuden ja Supercupin 2013. Hänet valittiin Romanian vuoden jalkapalloilijaksi 2013. Chiricheș siirtyi runsaan seitsemän miljoonan punnan siirtosummalla Englannin Valioliigan Tottenhamiin elokuussa 2013. Hän pelasi seuraavien kahden kauden aikana 27 valioliigaottelua, joissa teki yhden maalin, ja kahdeksan Eurooppa-liigan ottelua. Hän siirtyi Serie A:n Napoliin kesällä 2015. Avauskaudellaan hän pelasi kahdeksan ottelua Italian pääsarjassa ja seitsemän Eurooppa-liigassa. Molemmissa kilpailuissa hän teki yhden maalin. Kaudella 2016–2017 hän pelasi Serie A:ssa 14 ottelua, joissa hän teki kaksi maalia, ja Mestarien liigassa yhden ottelun. Tämän jälkeen hänen peliaikansa Napolin joukkueessa väheni vaikka hän pelasi vielä toisenkin Mestarien liigan ottelun ja kolme Eurooppa-liigan ottelua. Kauden 2019–2020 Chiricheș pelasi lainalla Sassuolossa, jonka omistukseen hän siirtyi syyskuussa 2020. Hän pelasi Sassuolossa kolmen kauden aikana 62 Serie A:n ottelua ja teki niissä kaksi maalia. Hän siirtyi Serie A:han nousseeseen Cremoneseen kesällä 2022. == Maajoukkueura == Chiricheș pelasi neljä ottelua Romanian alle 21-vuotiaiden maajoukkueessa. Romanian maajoukkueessa hän pelasi ensimmäisen ottelunsa San Marinoa vastaan elokuussa 2011. Ensimmäisen arvokilpailujen karsintaottelunsa hän pelasi EM-karsintaottelussa Luxemburgia vastaan syyskuussa 2011. EM- kilpailuissa 2016 hän oli Romanian joukkueen kapteeni ja pelasi joukkueensa kaikki kolme ottelua alusta loppuun. Chiricheș on pelannut elokuun 2022 loppuun mennessä kaikkiaan 76 A-maaottelua, joissa hän on ollut 74 kertaa avauskokoonpanossa. Yhtään maalia hän ei ole maajoukkueessa tehnyt. Hän on pelannut kolme ottelua EM-lopputurnauksessa sekä 25 MM- ja 15 EM- karsintaottelua. == Lähteet == Luokka:Romanialaiset jalkapalloilijat Luokka:Vuonna 1989 syntyneet Luokka:Elävät henkilöt
Luntan Kaapo

Luntan Kaapo (oik. Gabriel Mikonpoika LunttaSaviseudun Joulu 2006 -lehden sisällysluettelo Viitattu 11.9.2013 Arkistoitu sivu, 1800Oripään Reservialiupseerit ry Tukores, s. 31. Issuu (Arkistoitu linkki) Viitattu 11.9.2013. – 13. elokuuta 1824Museoviraston muinaisjäännösrekisteri Viitattu 11.9.2013. (Archive.org)) oli suomalainen sotilas ja murhamies. Hän oli yksi viimeisistä Suomessa kuolemanrangaistuksen saaneista ja teloitetuista. Loimaan pitäjästä kotoisin ollut Luntta kuului sotilasperheeseen, hänen isänsä sekä molemmat isoisänsä olivat myös olleet sotamiehiä. Luntta tuomittiin murhasta kuolemanrangaistukseen vuonna 1824. Hänet teloitettiin 24-vuotiaana nykyisen Oripään kunnan keskustaajaman tuntumassa sijainneella mestauspaikalla. Kaksi vuotta Luntan teloituksen jälkeen keisari Nikolai I lopetti kuolemantuomioiden täytäntöönpanon ja muutti ne karkotuksiksi Siperiaan. Viimeinen rauhanajan kuolemantuomio Suomessa pantiin täytäntöön vuonna 1825. == Lähteet == Luokka:Suomalaiset murhaajat Luokka:Suomalaiset teloitetut Luokka:Suomalaiset sotilaat Luokka:Vuonna 1800 syntyneet Luokka:Vuonna 1824 kuolleet
Pekka Tienari

Pekka Johannes Tienari (27. toukokuuta 1931 PerniöKuka Kukin On 1978 – 24. heinäkuuta 2018 Oulu) oli suomalainen psykiatri ja Oulun yliopiston psykiatrian professori. Tienarin vanhemmat olivat Matti Tienari ja Aino Maria Määttä. Tienari avioitui vuonna 1954 Helena Rauhalan kanssa. Hän tuli ylioppilaaksi Helsingin suomalaisesta normaalilyseosta 1950 ja valmistui lääketieteen lisensiaatiksi 1957. Hermo- ja mielitautien erikoislääkärin pätevyyden Tienari sai vuonna 1962. Tienari on tehnyt merkittävää skitsofrenian tutkimusta jo 1960-luvulta alkaen, jolloin hän tutki kaksosia ja väitteli aiheesta vuonna 1964. Hän oli myös luomassa Oulun yliopiston psykiatrista koulutusta.Ylen uutiset: Veteraaniprofessori omisti elämänsä psykiatrialle Yle, uutiset Tienari palkittiin merkittävällä Psykiatrian Tutkimussäätiön Kalle Achté -palkinnolla elämäntyöstään vuonna 2013. ==Lähteet== ==Aiheesta muualla== * Pekka Tienarin muistokirjoitus Helsingin Sanomissa Luokka:Suomalaiset psykiatrit Luokka:Oulun yliopiston professorit Luokka:Suomalaiset professorit Luokka:Vuonna 1931 syntyneet Luokka:Vuonna 2018 kuolleet
Psykiatrian Tutkimussäätiö

Psykiatrian Tutkimussäätiö on vuonna 1971 perustettu mielenterveystyötä tukeva suomalainen säätiö. Se jakaa malla tutkimusapurahoja sekä tukee alan julkaisutoimintaa. Säätiön tytäryhtiö Psychiatria Fennica Oyh julkaisee suomalaista psykiatrian alan vuosikirjaa Psychiatria Fennicaa.Psykiatrian Tutkimussätiö Säätiö jakaa joka viides vuosi Kalle Achté -palkinnon ansioituneelle suomalaiselle psykiatrille psykiatrian hyväksi tehdystä työstä. ==Palkitut== * professori Erik Anttinen * professori Yrjö O. Alanen 1999 * professori Veikko Aalberg 2003 * LKT Johannes Lehtonen 2008 * professori Pekka Tienari 2013 * tutkimusprofessori Jaana Suvisaari 2018 == Lähteet == Luokka:Suomalaiset säätiöt Luokka:Psykiatria
Haminan Tarmo

Haminan Tarmo on suomalainen, Haminasta kotoisin oleva urheiluseura. Seuran historian menestyneitä urheilijoita ovat muun muassa kestävyysjuoksija Ilkka Auer, joka voitti SM-kultaa maastojuoksussa 1956 ja 3 000 metrin estejuoksussa 1957 sekä suunnistajasisarukset Tuula Hovi ja Raila Kerkelä, joista edellinen voitti viestisuunnistuksen MM-pronssia 1968, Venlojen juoksun vuosina 1962 ja 1964 sekä yösuunnistuksen Suomen-mestaruuden vuonna 1971 ja jälkimmäinen Venlojen juoksun vuonna 1963 ja suunnistuksen normaalimatkan Suomen- mestaruuden vuonna 1965. == Lähteet == * Juhani Pihlaja: Urheilun käsikirja (1994). Luokka:Suomalaiset urheilun yleisseurat Luokka:Haminalaiset urheiluseurat
Viiksikerttuli

Viiksikerttuli (Setophaga nigrescens) on kerttulien heimoon kuuluva varpuslintu. ==Levinneisyys== Viiksikerttulia tavataan pesivänä Lounais- Kanadassa, Yhdysvaltain länsiosissa ja Pohjois-Meksikossa sekä talvehtivana etelämpänä Meksikossa. Sen populaatio on hyvin suuri ja kannankehitys vakaa. Laji on luokiteltu elinvoimaiseksi. ==Lähteet== Luokka:Loistokerttulit
Teksasinkerttuli

Teksasinkerttuli (Setophaga chrysoparia) on kerttulien heimoon kuuluva uhanalainen varpuslintu. ==Levinneisyys== Teksasinkerttulia tavataan pesivänä pienellä alueella Yhdysvaltain Texasissa ja talvehtivana Etelä-Meksikossa, Guatemalassa, El Salvadorissa, Nicaraguassa ja Hondurasissa. Lisäksi havaintoja on Costa Ricasta ja Panamasta. Laji on luokiteltu erittäin uhanalaiseksi, koska sen pesimäalue on hyvin pieni ja koska sen populaatio on nopeasti pienenemässä. ==Elinympäristö== Teksasinkerttuli elää tammi-kataja- sekametsissä, ja se on riippuvainen Juniperus ashei-lajista, jonka kuorta se tarvitsee pesän rakentamiseen. ==Elintavat== Teksasinkerttuli aloittaa pesän rakentamisen maaliskuun lopulla ja voi munia ennen toukokuun puoliväliä. Talvisin teksasinkerttuli elää useiden lajien muodostamissa sekaparvissa. ==Lähteet== Luokka:Loistokerttulit Luokka:Uhanalaiset linnut
Discover

Discover on yhdysvaltalainen luottokortti ja itsenäinen yhtiö. Luottokortin toi alun perin markkinoille 1985 Sears-yhtiö. Kortteja on yli 50 miljoonaa.Diners Club -korttiperhe Viitattu 11.9.2013 Suurin osa Discover- korteista on Discover Bankin myöntämiä. Discover-kortilla tehdyt ostokset käsitellään Discoverin maksunvälitysjärjestelmän kautta. Discover ei ole varsinainen kansainvälinen luottokortti, mutta Discover-kortti käy monissa maissa liikkeissä, jotka hyväksyvät JCB- tai Diners Club -kortit.Discover: Using Your Card Internationally Viitattu 11.9.2013 Suomessa Discover-kortteja ei myönnetä, mutta niitä voi kuitenkin Suomessa käyttää. Discover- korttitapahtumien lunastajana toimii Suomessa Diners Club. ==Historia== Kun Discover-kortti tuotiin markkinoille 1985A Brief Chronology of Sears History Viitattu 11.9.2013, Sears oli Yhdysvaltain suurin vähittäismyyntiyyritys. Discover-kortti levisi pian ympäri Yhdysvaltoja. Kortilla ei ollut vuosimaksua, mikä ei tuohon aikaan ollut tavallista. Kortinhaltijat saattoivat ansaita tekemistään ostoksista bonusta, joka palautettiin kortinhaltijan tilille. Kortin kehittämistä haittasi kuitenkin se, että kilpailevat vähittäismyyjät vastustivat sitä. Sears myikin korttiliiketoiminnan myöhemmin pois. Discover Financial Services osti Diners Club Internationalin vuonna 2008.Discover Network: Our History Timeline Viitattu 11.9.2013 ==Discover Financial Services== Discover Financial Services (DFS) omistaa oman Discover- maksunvälitysjärjestelmänsä lisäksi Diners Club Internationalin ja Pulse- pankkiautomaattiverkoston. DFS harjoittaa maksukorttiyhteistyötä myös japanilaisen JCB:n, kiinalaisen China UnionPayn ja eteläkorealaisen BC Card -verkoston kanssa.Grow your volume and profitability with Discover® DFS Services LLC 2010 ==Lähteet== ==Aiheesta muualla== * Discover Card * Discover Network Luokka:Yhdysvaltalaiset luottoyhtiöt Luokka:Maksukortit
Saksan 291. jalkaväkidivisioona

291\. jalkaväkidivisioona () oli Saksan maavoimienn jalkaväkiyhtymä toisessa maailmansodassa. == Perustaminen == Divisioona perustettiin Masurianjärvialueen preussilaisista 10. helmikuuta 1940. Kaaderi uuteen yhtymään siirrettiin 1., 21. ja 263. jalkaväkidivisioonista. Polkupyörä- ja panssarintorjuntakomppania yhdistettiin myöhemmin, jolloin muodostui 291. nopeapataljoona (). == Historia == Divisioona osallistui vain vähäisessä määrin Ranskan valtaukseen ennen siirtoaan itään, jossa se valmistautui hyökkäämään Neuvostoliittoon operaatio Barbarossassa. ==Komentajat == Divisioonankomentajatlexikon-der-wehrmacht: * tykistönkenraali Kurt Herzog 7. helmikuuta 1940 - 10. kesäkuuta 1942 * kenraaliluutnantti Werner Göritz 10. kesäkuuta 1942 - 15. tammikuuta 1944 * kenraalimajuri Oskar Eckholt 15. tammikuuta - 10. heinäkuuta 1944 * kenraalimajuri Arthur Finger 10. heinäkuuta 1944 - ==Lähteet== * ===Viitteet=== 291